OKRESNÁ PROKURATÚRA PREŠOV 
Masarykova 16, 080 97 Prešov

Číslo: 2 Pv 383/15/7707	Prešov 21.12.2015 
EEČ: 2-58-590-2015

U Z N E S E N I E

Trestná vec:	obv. XXXXX 
Trestný čin:	Prečin Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Prešov
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
doplňte v čase okolo 19.00 hod. dňa 18.06.2015 ako druh XXXXX, nar. XXXXX ,  ktorá v tom čase stála vonku s XXXXX v blízkosti bytového domu, sa jej vyhrážal z balkóna na ulici XXXXX v Prešove , kde spoločne prechodne bývajú, slovami ponižujúcimi ľudskú dôstojnosť, ktoré sú presne v spise špecifikované, pričom sa jej následne slovne vyhrážal aj smrťou, keď príde do bytu, následkom čoho vzbudil u poškodenej dôvodnú obavu o život a zdravie,  
Postupujem Okresnému úradu v Prešove, Odboru všeobecnej vnútornej správy, oddeleniu priestupkov na prejednanie priestupku,   
lebo výsledky skráteného vyšetrovania preukazujú ,že nejde o trestný čin, ale ide o priestupok proti občianskemu spolunažívaniu podľa § 49 ods. 1  písm. d) Zákona č. 372/1990 Zb. o priestupkoch. 

Odôvodnenie:
Dňa 18.06.2015 bolo povereným príslušníkom PZ Obvodného oddelenia PZ XXXXX –Sever začaté podľa § 199 ods. 1 Trestného poriadku trestné stíhanie a dňa 19.06.2015 podľa § 206 ods. 1 Trestného poriadku vznesené obvinenie XXXXX za  prečin nebezpečné vyhrážanie  podľa § 360 ods. 1, ods. 2  písm. b) Trestného zákona s poukazom na ustanovenie § 139 písm. c) Trestného zákona, ktorý spáchal na tom skutkovom základe, že

2

v čase okolo 19.00 hod. dňa 18.06.2015 ako druh XXXXX, nar. XXXXX ,  ktorá v tom čase stála vonku s dcérou v blízkosti bytového domu, sa jej vyhrážal z balkóna na ulici XXXXX v Prešove , kde spoločne prechodne bývajú, slovami ponižujúcimi ľudskú dôstojnosť, ktoré sú presne v spise špecifikované, pričom sa jej následne slovne vyhrážal aj smrťou, keď príde do bytu, následkom čoho vzbudil u poškodenej dôvodnú obavu o život a zdravie.

          Vykonaným skráteným vyšetrovaní bol dostatočne náležite zistený uvedený skutkový stav predmetnej trestnej veci , čo sa opiera jednak  o výpoveď samotného obvineného XXXXX, poškodenej XXXXX, svedka XXXXX a ďalších  na vec sa viažucich podporných listinných podkladov.

          Z výpovede poškodenej  XXXXX ako podstatné treba uviesť, že po tom čo bol obvinený XXXXX prepustený zo zadržania , síce sa vrátil na krátko domov, ale odcestoval znovu za prácou do zahraničia , konkrétne na trojmesačné turnusy do Francúzska,  odkiaľ sa vracia  domov na krátko, s tým, že už nepije doma alkohol, vzorne sa stará o rodinu, určité nezhody z minulosti si navzájom vysvetlili a ich vzťah možno teraz už charakterizovať ako harmonicky.
	
          Do tohto kontextu výpovede poškodenej  zapadá aj výpoveď jej syna XXXXX,  s ktorým žije v spoločnej domácnosti spolu s obvineným. Tento svedok potvrdil, že terajšie spolužitie jeho mami – poškodenej a obvineného je bezproblémové.  

            Z vyššie uvedeného je tak  zrejmé, že konaním obvineného XXXXX  neboli naplnené   všetky obligatórne znaky  skutkovej podstaty  prečinu nebezpečného  vyhrážania  podľa § 360 ods. 1, ods. 2  písm. b) Trestného zákona, ale po právnej stránke jeho protiprávne konanie  je možné  kvalifikovať ako priestupok proti občianskemu  spolunažívaniu podľa § 49 ods. 1 písm. d) Zákona  č. 372/1990 Zb. o priestupkoch, ktorý  je oprávnený prejednať Okresný úrad v Prešove, Odbor všeobecnej vnútornej správy, oddelenie priestupkov. 

          Priestupok  proti občianskemu  spolunažívaniu podľa § 49 ods. 1 písm. d) citovaného zákona sa totiž dopustí ten, kto  úmyselne naruší občianske spolunažívanie, okrem iného, aj tým, že  inému sa vyhráža ujmou na zdraví, drobným ublížením  na zdraví, schválnosťami alebo iným hrubým správaním.

       Preto som postupom podľa § 214 ods. 1  Trestného poriadku vec obvineného menom XXXXX  postúpil  na prejednanie priestupku. 
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

JUDr. Marek Urda 
prokurátor